# data[].attributes.body
Dagurinn byrjar með frjálsum og rólegum leik þegar börnin mæta. Tekið er saman upp úr kl. 8:20, farið í samveru fyrir morgunmat. Eftir morgunmat er farið í hópastarf um kl. 9:00 og er það í 20 til 30 mínútur. Undirbúiningur fyrir útiveru  byrjar um kl. 9:30 og börnin eru komin út kl. 10:00. Útiverutími er oftast 30 mín en metið eftir veðri og er þá lengt eða stytt. Hádegismatur er um kl. 11:00 sem er engin tímapressa en þau eru oftast komin inn í hvíld uppúr kl. 11:20. Hvíldar tíminn er til kl. 14:00 og það er regla hjá okkur að vekja ekki fyrstu börn fyrr en kl. 13:00. Farið er með börnin inn í sal þar eru þau í frjálsum leik til kl. 14:00 eða þar til öll börnin eru vöknuð. Síðdegis hressingin er kl. 14:20 og eftir hressingu er svo farið í frjálsan leik þar til að börnin eru sótt. Við opnum leikskólann kl. 7:45 og lokum kl. 16:15 á yngra stigi en kl. 16:30 á eldra stigi.

# data[].attributes.body
Foreldrar geta séð starfið og fylgst með tilkynningum leikskólans inn á Karellen og þar eru sendir póstar frá hverri deild á föstudögum um starf sem hefur verið unnið í liðinni viku. Teknar eru ljósmyndir af börnunum í hópastarfi og einnig við hinar ýmsu athafnir. Foreldrar/forráðamenn fá sendar myndir af börnum sínum í gegnum Karellen. Listaverk barnanna eru hengd upp inn á deildum og fyrir framan, þar geta aðstendur séð verkin. Skráning er í Tras og Hljóm 2 en aðrar skráningar eru aðeins ef grunur er um frávik hjá barni.

# data[].attributes.body
Inn á deild erum við með krók sem nýttur er sem leiksksvæði, einnig erum við með kubba, bíla, dúkkur, bangsa og little pepole. Dót er í lokuðum hillum og dótaskáp á yngstu deildunum, kennari þarf alltaf að ná í dótið fyrir börnin. Það er mjög lítið sem börnin geta náð í sjálf. Á eldri deildum er dótið aðgengilegra fyrir börnin, dótakassar á gólfi og gegnsæar skúffur í þeirra hæð. Útisvæði á yngri deildinni er tvískipt, sandkassi er á innra svæði og rólur, rennibraut, kastali og leikrúta á ytra svæði, kennarar ákveða hvort sé farið út á ytra svæðið. Á eldri deildinni er tvískipt eins og á yngra, það er skipt eftir miðri lóð og öðru megin er kastali og rólur, hinum megin við girðinguna þá er köngulóar róla og sandkassi. Útisvæðið er nánast alltaf opið.

# data[].attributes.body
Börnin fara í hópum í fataherbergið og eru hvött til að klæða sig sjálf í og úr útifötum. Við höfum umbunarkerfi fyrir þau og ef þau eru dugleg að klæða sig í fá þau stjörnu á hólfið sitt og fá annað tækifæri til að vinna sér inn stjörnu þegar þau fara úr útifötunum ef þau fengu of mikla hjálp á leið út. Þeim finnst mikið sport og hvetur þau áfram til að reyna betur í að vera dugleg við að klæða sig. Við hjálpumst að við að renna, reima, smella og fara í vettlinga og kennum þeim aðferðina í leiðinni.

# data[].attributes.body
Í hópastarfi eru fjögur til fimm börn, hóparnir eru aldursskiptir og bæði kynin. Hópastarf er fjórum sinnum í viku 20 til 30 mínútur í senn. Áhersla er lögð á málörvun, fínhreyfingar, tónlist, sköpun og þjálfun á skynfærum. Þegar við erum í málörvun förum við í ýmsa orðaleiki og leikum okkur með hljóðin, Lubbi kemur í heimsókn og kennir okkur málhljóðin. Þegar við erum í fínhreyfingum erum við að þræða, perla, teikna og púsla. Í tónlist erum við með hljóðfærakörfu sem við notum. Sköpun fer fram í myndlist, könnunarleik og leir. Þjálfun skynfæra er leikið í hrísgrjónakari og með leir.

# data[].attributes.body
Leikurinn í leikskólanum er yfirleitt frjáls, þegar þau eru á yngra stigi, eins til tveggja ára eru leikföngin valin fyrir þau enda ekki mörg farin að tala eða ganga. Þau eru yfirleitt til í að leika með það sem þeim er boðið upp á og kennarar fljótir að sjá hvar áhugasvið barna liggur. Þegar þau fara á eldra stig um tveggja til þriggja ára eru þau komin með meiri þroska, meira vald á tali og tjáningu og geta sagt meira um hvað þau vilja leika með. Deildar leikskólans eru tvískiptar og hægt að bjóða þeim upp á leik bæði í ytra og innra rými með mismunandi viðfangsefni og fjölbreyttari leik. Í leikskólanum eru önnur svæði sem skipt er á milli deilda eftir skipulagi og hægt er að nota, salurinn býður upp á leik og hreyfingu. Bókasafnið á eldra stigi er opið fyrir börnin að leika, lesa, spila og púsla. Listasvæðið er notað í föndur barna og börnin hafa tækifæri á leik þar í krók. Það eru fleiri svæði á eldra stiginu sem býður upp á frjálsan leik fyrir börnin. Þeim er skipt upp í hópa fyrir hópastarf og eru hóparnir oft sendir á svæðin en svo er þeim skipt upp af handahófi í leik í salnum eða í myndlist.

# data[].attributes.body
Á leikskólanum eru tvær samverurstundir yfir daginn á hverri deild. Fyrir hádegi setjast börnin niður í sitt samverusæti, þá er annað hvort sögustund eða talað saman um bæði söguna eða bara spjallað og borðaðir ávextir í leiðinni. Eftir hádegi fyrir hressingu er tekin önnur samvera þar sem er sungið saman. Á hverjum föstudegi koma börn leikskólans saman í salinn, þrjár deildar á yngra stigi eru saman og átta deildar á eldra stigi eru saman komnar og syngja eða horfa á atriði barna af öðrum deildum, þetta er mjög skemmtileg venja og er undir stjórn aðstoðarleikskólastjóra.